cyanic-selkie/wikianc huggingface dataset:
Skáldgáfa
Skáldgáfa er skynbragð og geta rithöfunda til að koma anda sínum áfram, þ.e.a.s. að kveikja úr skáldskap sínum líf í huga lesenda (eða njótenda) og sem hrærir við þeim með þeim hætti sem efni stóðu til. Skáldagáfa á bæði við um bundið mál eða óbundið (þ.e.a.s. tungumálið, hvernig sem það er notað). Skiptar skoðanir eru um hvað skáldagáfan sé. Aldous Huxley hélt því t.d. fram að skáldagáfan fælist í getu höfundarins til að skrifa milli lína.
Michael Paul Chan
Sjónvarp
Fyrsta sjónvarpshlutverk Chan var árið 1975 í Police Story. Síðan þá hefur hann komið fram sem gestaleikari í þáttum á borð við The Blue Knight, CHiPs, Hill Street Blues, MacGyver, Northern Exposure, Babylon 5, JAG, Brooklyn South, Crossing Jordan, Arrested Development og Simpsonfjölskyldunni.
Árið 1994 lék Chan stórt hlutverk í þættinum Valley of the Dolls sem Rich Chen. Var hann einnig með gestahlutverk í lögregluþættinum Robbery Homicide Division frá 2002-2003 sem rannsóknarlögreglumaðurinn Ron Lu.
Hefur Chan síðan 2005 leikið rannsóknarliðsforingjann Michael Tao í The Closer til ársins 2012 og síðan í Major Crimes frá 2012.
Verðlaun og tilnefningar
Screen Actors Guild verðlaunin
Gin- og klaufaveiki
thumb|Blaðra sem hefur rofnað í munni á kú. Gin- og klaufaveiki er sjúkdómur sem leggst á klaufdýr, þar með talið nautgripi og sauðfé. Þetta er veirusjúkdómur sem getur verið banvænn. Einkenni eru hár hiti sem endist í tvo til sex daga, síðan koma fram blöðrur í munni og fótum sem geta rofnað og valdið því að dýrið verður halt.
Sjúkdómurinn berst fljótt á milli dýra og getur því valdið miklum skaða fyrir bændur.
Hajime Moriyasu
Hajime Moriyasu (fæddur 23. ágúst 1968) er japanskur fyrrverandi knattspyrnumaður.Og núverandi landsliðs þjálfari Japanska karlalandsliðsins í knattspyrnu Hann spilaði 35 leiki og skoraði 1 mark með landsliðinu.
Philippa Foot
Philippa Ruth Foot (fædd Bosanquet) (3. október 1920 – 3. október 2010) var breskur heimspekingur. Hún er þekktust fyrir framlag sitt til siðfræði. Hún var ásamt G.E.M. Anscombe einn af upphafsmönnum nútíma dygðafræði í siðfræði. Líta má á verk hennar sem tilraun til þess að nútímavæða aristótelíska heimspeki; til að sýna að hana megi laga að málefnum samtímans og þar meðað hún sé samkeppnishæf við vinsæla strauma í nútímasiðfræði, svo sem skyldusiðfræði og nytjastefnu.
Foot var fædd og uppalin í Bretlandi. Hún var barnabarn Grovers Cleveland, forseta Bandaríkjanna. Hún hóf feril sinn í heimspeki sem nemandi og síðar kennari við Somerville College, Oxford. Árum saman gegndi Foot stöðu Griffin Professor of Philosophy við Kaliforníuháskóla Los Angeles.
Isoetes × eatonii
Isoetes × eatonii er tegund af álftalaukum sem var lýst af Dodge. Hann er blendingur af I. engelmannii og I. tenella. Hann er upprunninn frá norðausturhluta Norður-Ameríku (Ontario, Pennsylvania, New Jersey, og New York).
Sigfús Jónsson
Sigfús Jónsson (f. 2. apríl 1951) er fyrrverandi bæjarstjóri á Akureyri.
Sigfús er skráður félagi í ÍR (Íþróttafélag Reykjavíkur) og er íslandsmethafi karla í 10.000m hlaupi (sett í Sjotsi 12. maí 1976). Hann var bæjarstjóri á Akureyri 1986-1990.
Bestu tímar Sigfúsar í nokkrum vegalengdum:
400m - 53,8 800m - 1:59,6 1500m - 3:58,4 3000m - 8:25,0 5000m - 14:26,2 10.000m - 30:10,0 (Íslandsmet) Hálft Maraþon - 1:26:36 Maraþon - 2:38:29 3000m hindrunarhlaup - 9:28,8
Kvenska
Kvenska (kvääni eða kväänin kieli; kainu eða kainun kieli) er finnsk mállýska töluð af Kvenum. Af sögulegum og pólitískum ástæðum var kvenska viðurkennd sem minnihlutamál árið 2005 undir Evrópusáttmálanum um svæðisbundin tungumál og tungumál minnihlutahópa. Frá málfræðilegu sjónarhorni eru kvenska og finnska þó talin gagnkvæmt skiljanleg mál og er kvenska svipuð öðrum finnskum mállýskum í Meänmaa-dal í Svíþjóð.
Næringarger
thumb|right|Næringargerflögur. Næringarger er dautt ger sem er notað sem krydd eða bætiefni í matargerð. Næringarger er sérstaklega notað í grænkerafæði þar sem það inniheldur allar þær amínósýrur sem líkaminn framleiðir ekki sjálfur. Bragðið af því minnir á hnetur eða ost. Næringarger er framleitt með því að rækta sérstök afbrigði af ölgera (Saccaromyces cerevisiae) í næringarlausn þar sem uppistaðan er súkrósi, gjarnan fenginn úr mólassa eða sykurreyr. Gerið er síðan soðið, síað úr lausninni, þvegið og þurrkað. Næringarger er stundum vítamínbætt með járni og B12-vítamíni, en ölgeri framleiðir ekki B12-vítamín þótt sumar bakteríur geri það.
Kvenska
Í kvensku eru mörg tökuorð úr norsku, svo sem tyskäläinen „þýskur“ (saksalainen í öðrum finnskum mállýskum). Mikið er um gömul finnsk orð sem eru ekki lengur notuð i öðrum mállýskum.
Móðurmálshafar kvensku eru milli 1.500 og 10.000 manns en flestir þeirra eru yfir 60 ára aldri. Þessi hópur notar kvensku sem aðalsamskiptamál. Talendur á miðjum aldri hafa oft slakari tök á málinu og yngsta kynslóðin hefur litla sem enga færni á kvensku. Í einum skóla í Børselv býðst börnum að læra kvensku.
NCIS (8. þáttaröð)
Áttunda þáttaröðin af NCIS var frumsýnd 21. september 2010 og sýndir voru 24 þættir.
Ratatouille
thumb|200px|Ratatouille í skál með brauð.
Ratatouille er réttur sem inniheldur soðið grænmeti. Maturinn á uppruna sína í Nice í Frakklandi.
New Providence
thumb|250x250dp|New Providence séð úr gervihnetti. thumb|268x268dp|Höfuðborg Bahamaeyja, [[Nassá, liggur á New Providence.]]
New Providence er fjölmennust Bahamaeyja og á henni liggur höfuðborg þeirra, Nassá. Um það bil 70% íbúa Bahamaeyja búa á þessari eyju, eða 274.400 manns (2016).
Eyjan kom fyrst undir stjórn Spánverja er Kristófer Kólumbus uppgötvaði Nýja heiminn, en spænsk yfirvöld höfðu lítinn áhuga á að byggja eyjuna upp. Upprunalega bar Nassá, stærsta borg eyjunnar, heitið Charles-town, en Spánverjar brenndu hana til kaldra kola árið 1684. Árið 1695 gerði Nicholas Trott skipulag fyrir borgina og endurnefndi hana Nassá. Nafnið er til heiðurs Nassáættinni, gamalli evrópskri aðalsætt sem Vilhjálmur 3. Englandskonungur var meðlimur í.
Hinar þrjár greinar ríkisstjórnar Bahamaeyja eru með aðsetur á New Providence. Eyjan er jafnframt miðstöð viðskipta og verslunar í Bahamaeyjum. Um það bil 400 bankar eru með skrifstofur á eyjunni. Ásamt höfn er mikið um hótel á eyjunni og er hún vel sótt af ferðamönnum.
Filipstad
thumb|right|240px|[[Filipstads kirkja]] Filipstad er borg í Sveitarfélaginu Filipstad í Svíþjóð. Árið 2010 bjuggu þar 6.022 manns.
Umsögn
Umsögn er í málfræði, sögn í persónuhætti. Umsögn er vanalega aðalsögn setningarinnar og er hún höfðuð sagnliðarins í setningunni. Umsögn getur verið samsett úr einni eða fleiri hjálparsögnum og höfði (aðalsögn). Umsögnin segir einnig hvað frumlagið og andlagið fá, gera, verða að þola og svo framvegis.
Dæmi
Umsögn getur verið samsett
Heiðarskóli í Hvalfjarðarsveit
Heiðarskóli í Hvalfjarðarsveit er grunnskóli sem hefur verið starfandi síðan 1965. Hét áður Leirárskóli.
Tengisögn
Tengisögn er í málfræði orð notað til að tengja saman frumlag setningar við umsögnina.
Tengisögn er stundum (en þó ekki alltaf) sögn.
Heimsmeistaramót karla í handknattleik 2003
Heimsmeistaramót karla í handknattleik 2003 var haldið í Portúgal. Króatía fór með sigur af hólmi á meðan Þýskaland lenti í öðru sæti og Frakkland hafnaði í því þriðja.
Anarhichas orientalis
Anarhichas orientalis er steinbítstegund.
Lýsing
Líkt og aðrir steinbítar er hann með langar útstæðar vígtennur. Hann verður 112 sm langur og 15 kg að þyngd..
Útbreiðsla
Anarhichas orientalis er með óreglulega útbreiðslu. Hann finnst frá norðaustur Kyrrahafi frá Hokkaido til Okhotskhafs, til Alaska. Hann hefur einnig fundist (ekki nógu vel staðfest) í norðvestur Kyrrahafi, Beringshafi og Atlantshafi.
Åmål
thumb|right|240px|Åmål Åmål er borg í Sveitarfélaginu Åmål í Svíþjóð. Árið 2010 bjuggu þar 9.065 manns.
Staðurinn varð þekktur eftir kvikmyndina Fucking Åmål.
Erkibiskupslén
Erkibiskupslén er kirkjustaður sem erkibiskup í Niðarósi tók undir sitt veitingarvald að loknum staðamálum síðari. Um var að ræða nokkra auðugustu kirkjustaði hérlendis, og voru þeir veittir að léni, sbr. kirkjulén. Oftast munu biskupar hérlendis hafa verið með í ráðum um veitingu þessara staða. Helstu erkibiskupslén voru:
Þetta fyrirkomulag mun hafa verið við lýði frá því um 1300 fram undir siðaskipti, um 1540.
Changsha Huanghua alþjóðaflugvöllurinn
alt=Mynd sem sýnir Changsha Huanghua alþjóðaflugvöllinn við Changsha borg, í Hunan héraði í Kína.|thumb| Changsha Huanghua alþjóðaflugvöllurinn við héraðshöfuðborgina Changsha í Kína. alt=Mynd sem sýnir Changsha Huanghua alþjóðaflugvöllinn út lofti.|thumb| Horft yfir Changsha Huanghua alþjóðaflugvöllinn. Alþjóðaflugvöllur Changsha Huanghua (IATA: CSX, ICAO: ZGHA) (kínverska: 長沙黃花國際機場; rómönskun: Chángshā Huánghuā Guójì Jīchǎng) er flughöfn Changsha höfuðborgar Hunan héraðs í Alþýðulýðveldinu Kína. Hann þjónar borginni auk nærliggjandi borgum eins og Zhuzhou og Xiangtan. Hann er einn af umferðamestu flugvöllum Kína.
Flugvöllurinn er staðsettur um 25 kílómetra frá miðborg Changsha í bænum í bænum Huanghua í Changsha-sýslu, sem gefur honum nafn. Flugvellinum er stjórnað af Hunan Airport Authority, fyrirtæki í opinberri eigu sem heldur utan um alla fimm flugvellina í Hunan héraði.
Changsha Huanghua flugvöllur var opnaður árið 1989 í stað Changsha Datuopu flugvallar, sem er nú notuð fyrir herflug. Flugstöðin er samtals 266.000 fermetrar í tveimur farþegamiðstöðvum, tveimur flugbrautum og tveimur hraðbrautum ásamt Snarlest með segulsvifbúnaði. Fyrirhugað er að reisa þriðju flugstöðina og þriðju flugbrautina til að mæta aukum farþegafjölda.
Saga stækkunar
alt=Mynd sem sýnir brottfararsal í annarri flugstöðvarbyggingu Changsha Huanghua alþjóðaflugvallarins.|thumb| Annar brottfararsalur Changsha Huanghua alþjóðaflugvallarins.
Changsha Huanghua flugvöllur var opnaður árið 1989 í stað Changsha Datuopu flugvallar, sem er nú notuð fyrir herflug. Sá hafði þjónað frá 1957 til 1989 bæði herflugi og borgaraflugi fyrir Changsha borg. Hann gat þó einungis höndla litlar flugvélar og nokkrar flugferðir á dag. Því var ákveðið að byggja nýjan flugvöll árið 1984 og var hann tekinn í notkun árið 1989 eingöngu fyrir borgaraflug.
Árið 2000 var ný farþegamiðstöð tekin í notkun sem gaf möguleika á 4,6 milljónum farþega á ári. Að auki önnur aðstaða stækkuð til að mæta auknum farþegafjölda og farmi. Enn fór flugvöllurinn í mikla stækkun á árunum 2008–2011 með lengingu flugbrautar og nýrri flugstöð. Smíði annarrar flugbrautar lauk síðan árið 2016 sem gefur möguleika á breiðflugvélum á borð við Airbus A380. Áfram hélt stækkunin árið 2018 með endurbótum á fyrstu farþegamiðstöðinni.
Frekari stækkun
Fyrir árið 2030 er fyrirhuguð mikil stækkun er á flugvellinum til austurs. Þriðja flugbrautin verður tilbúin til notkunar árið 2024. Þá verður meðal annars þriðja farþegamiðstöðin byggð. Þá á flugvöllurinn að geta sinnt 60 milljón farþegum árlega og 6 milljón tonna af farmi árlega. Þetta mun gera flugvöllinn verður flugmiðstöð Mið-Kína.
Áætlað er að stækka flugvöllinn enn meir fyrir 2050. Fjórða farþegamiðstöðin og fjórða flugbrautin. Tvenn ný göng munu tengja farþegamiðstöð eitt og tvö við miðstöðvar þrjú og fjögur. Þá verður Changsha Huanghua alþjóðaflugvöllur ein aðal flugstöð Kína með fjölda flugfélaga. Endanleg afkastageta flugvallarins verður 90 milljónir farþega árlega.
Samgöngur við völlinn
alt=Mynd sem sýnir Changsha Maglev Express, en það er snarlest með segulsvifbúnaði, á Changsha Huanghua alþjóðaflugvellinum.|thumb| [[Snarlest með segulsvifbúnaði, á Changsha Huanghua alþjóðaflugvellinum.]] Changsha Maglev Express, sem er snarlest með segulsvifbúnaði, og léttlestarkerfi borgarinnar, ásamt strætisvögnum tengja flughöfnina við miðborg Changsha.
Flugfélög
Flugvöllurinn er sérstakur áhersluflugvöllur fyrir flugfélögin China Southern Airlines og Hainan Airlines og eru bæði mjög umfangsmikil á vellinum. Að auki eru flugfélögin XiamenAir , China Eastern Airlines, og Okay Airways, stór á flugvellinum. Alls starfa 51 flugfélag á vellinum.
Flugleiðir
Flugvöllurinn býður meira en 117 flugleiðir til innlendra og erlendra borga í 17 ríkjum. Flestir áfangastaðir eru innan Kína, en einnig eru alþjóðaflug frá Frankfurt am Main, Bangkok, Sihanoukville, Singapúr, Seúl, Nha Trang, Naíróbí, Balí, og fleiri staða.
Dave Allen
David Tynan O'Mahoney (6. júlí 1936 – 10. mars 2005) betur þekktur sem Dave Allen, var írskur skemmtikraftur. Hann gerði nokkrar sjónvarpsþáttaraðir fyrir Channel 9 í Ástralíu, og ITV og BBC í Bretlandi. Þættirnir voru blanda af uppistandi hans sjálfs og leiknum grínatriðum. Þessir þættir nutu gríðarlegra vinsælda og höfðu mikil áhrif á breska gamanþætti seinni tíma. Hann var þekktastur fyrir að sitja jakkafataklæddur í háum stól með sígarettu og viskýglas við hendina meðan hann sagði brandara. Hann var yfirlýstur trúleysingi og brandararnir snerust oft um kaþólsku kirkjuna og ensku biskupakirkjuna.
Raðhverfa
Raðhverfa (eða anagram) er umröðun orðs, nafns eða setningar þannig að efniviðurinn fái nýja merkingu. Íslenska orðið gaman getur með raðhverfingu orðið sögnin að magna. Raðhverfing er ekki mikið stunduð á íslensku, en er vinsæl íþrótt í sumum tungumálum.
Að vissu leyti mætti segja að orðið rass sé nokkurskonar raðhverfa. Upphaflega orðið yfir bakhlutann í íslensku var ars, (sbr. í ensku: arse), en til að „fela“ orðið eða mýkja, þá var stöfunum umraðað og farið að segja rass. Þetta er þó að vissu leyti sambland raðhverfu og veigrunar.
Efsta deild karla í knattspyrnu 1941
Árið 1941 var Íslandsmótið í knattspyrnu haldið í 30. skipti. KR vann sinn 10. titil. Fimm lið tóku þátt; KR, Fram, Víkingur, Valur og ÍBA.
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Rengi
thumb|right|Súrsað hvalrengi. Rengi er spiklag undir húð sjávarspendýra og þekur yfirleitt allan líkamann en er gjarna þykkast á kviðnum. Það getur orðið allt að 30 cm þykkt á stórum hvölum. Á selum kallast þetta fitulag þó ekki rengi, heldur selspik.
Efsta deild karla í knattspyrnu 1941
Töfluyfirlit
''Allir leikirnir voru leiknir á Melavellinum ''
Rengi
Dýrin geyma fituforða sinn í renginu og það heldur einnig á þeim hita og hjálpar þeim að tempra hann. Rengi er blóðríkara en flestir aðrir fituvefir. Þegar hvalir og selir eru í mjög köldum sjó dragast æðar í renginu saman, blóðflæðið minnkar og dýrin halda betur á sér hita en ella. Einangrunarhæfni rengisins ræðst einnig af hlutfallinu á milli vatns og fitusýra; því meira sem það inniheldur af fitusýrum, þeim mun betur einangrar það.
Jodie Foster
Alicia Christian „Jodie“ Foster (f. 19. nóvember 1962) er bandarísk leikkona, leikstjóri og kvikmyndaframleiðandi. Hún hefur hlotið tvenn Óskarsverðlaun, þrenn BAFTA-kvikmyndaverðlaun, tvenn Golden Globe-verðlaun og Golden Globe Cecil B. DeMille-verðlaunin. Hún hefur jafnframt verið tilnefnd til Emmy-verðlauna fyrir störf sín sem leikstjóri.
Efsta deild karla í knattspyrnu 1941
Heimild
http://www.rsssf.com/tablesi/ijshist.html
Rengi
Þegar hvalveiðar voru stundaðar af kappi víða um höf var það fyrst og fremst vegna rengisins. Spikið var brætt og lýsið sem úr því fékkst notað sem ljósmeti og við framleiðslu á ýmsum iðnaðarvarningi, svo sem sápu og snyrtivörum. Það er auðugt að Omega-3-fitusýrum og D-vítamíni. Á síðustu árum hefur þó verið varað við neyslu á rengi sumra hvaltegunda og lýsi úr því þar sem það inniheldur mikið af PCB.
Þrændalög
thumb|120x120px|Skjaldarmerki Þrændalög Þrændalög (norska: Trøndelag) er landshluti í Noregi sem var skipt í tvö fylki: Suður-Þrændalög og Norður-Þrændalög, en sameinuðust aftur í eitt fylki 1. janúar 2018. Þrændalög eru 41.262 ferkílómetrar að stærð (12,7 % af flatarmáli Noregs) og þar bjuggu um 455.000 árið 2017. Þéttleiki byggðar er tæplega 10 íbúar á ferkílómetra. Frá Røros í suðri til Rørvik í norðri eru það 248 km í loftlínu og akstursfjarlægð milli bæjanna tveggja er 470 km. Íbúar Þrændalögs eru kallaðir Trønder.thumb|235x235px|Þrændalög í Noregi.Að fornu var nafnið Þrándheimur einnig notað um byggðirnar umhverfis Þrándheimsfjörðinn. Fyrri liðurinn, „Þrándur“, getur verið mannsnafn, en vísar líklega frekar til fólksins sem bjó þar, sem var kallað Þrændir. Nafnið „Þrændalög“ er dregið af því að þetta varð snemma sameiginlegt stjórnsýslusvæði, með sameiginlega löggjöf. Danalög á Englandi er hliðstæð nafngift.
Jodie Foster
Ferill
Jodie Foster hóf feril sinn á hvíta tjaldinu þegar hún var barn. Hún hafði unnið sem fyrirsæta frá því að hún var þriggja ára og átti frumraun sína sem leikkona í sjónvarpsþættinum Mayberry R.F.D. árið 1968. Seint á sjöunda áratuginum og í byrjun þess áttunda birtist hún í ýmsum sjónvarpsþáttum og hóf síðan leikferil í kvikmyndum með Disney-myndinni Napoleon and Samantha árið 1972.
Rengi
Rengi hefur verið haft til matar, meðal annars hjá inúítum á Grænlandi og í Norður-Ameríku og á Íslandi hefur súrt hvalrengi löngum þótt sælgæti og mörgum þykir það nær ómissandi hluti af þorramatnum. Það fékkst þó ekki í allmörg ár vegna hvalveiðibanns.
Port Vila
thumb|right|Loftmynd af miðborg Port Vila. Port Vila er höfuðborg og stærsta borg Vanúatú. Hún stendur á suðurströnd eyjarinnar Efate í sýslunni Shefa. Íbúafjöldi árið 1999 var um 30 þúsund.
Þrændalög
Stundum er talað um Þrændalög sem Mið-Noreg, því að landshlutinn er mitt á milli Norður-Noregs og Suður-Noregs. Suður-Noregur skiptist svo í Austurlandið, Suðurlandið og Vesturlandið. Vegna landfræðilegrar legu og að nokkru leyti sameiginlegrar stjórnsýslu eru landshlutarnir Norðmæri og Raumsdalur hluti af Mið-Noregi, en Sunnmæri telst hluti af Vesturlandinu og þar með Suður-Noregi.
Jodie Foster
Ferill
Foster skaust upp á stjörnuhimininn eftir að hún birtist í kvikmyndinni Taxi Driver eftir Martin Scorsese árið 1976, þar sem hún lék barnunga vændiskonu að nafni Iris. Fyrir leik sinni í myndinni var hún tilnefnd til Óskarsverðlauna í flokki bestu leikkonunnar í aukahlutverki, aðeins fjórtán ára gömul. Á næstu árum birtist Foster meðal annars í söngleiknum Bugsy Malone (1976) og spennumyndinni The Little Girl Who Lives Down the Lane (1976). Foster varð vinsæl stjarna meðal táninga og ungmenna með kvikmyndum á borð við Freaky Friday (1976), Candleshoe (1977), Carny (1980) og Foxes (1980).
Eftir að hafa lokið námi í Yale-háskóla átti Foster lengi erfitt með að endurnýja leikferil sinn og hljóta fullorðinshlutverk í kvikmyndum. Ferill hennar fór á flug á ný eftir að hún birtist í kvikmyndinni The Accused árið 1988. Þar lék hún fórnarlamb hópnauðgunar sem leitar réttar síns innan bandaríska dómkerfisins og vann til Óskarsverðlauna sem besta leikkonan í aðalhlutverki. Foster vann önnur Óskarsverðlaun aðeins þremur árum síðar fyrir kvikmyndina The Silence of the Lambs, þar sem hún lék rannsóknarlögreglukonuna Clarice Starling.
Þrændalög
Óopinber höfuðborg Þrændalaga er Þrándheimur í Suður-Þrændalögum, sem að fornu hét Niðarós. Í Þrændalögum og á Norðmæri tala menn sérstaka mállýsku af norsku.
Port Vila
Aðalatvinnugreinar í Port Vila eru landbúnaður og fiskveiðar þótt ferðaþjónusta, einkum frá Nýja Sjálandi og Ástralíu, fari vaxandi.
Jodie Foster
Ferill
Sama ár og The Silence of the Lambs kom út reyndi Foster fyrir sér sem kvikmyndaleikstjóri í fyrsta sinn með kvikmyndinni Little Man Tate. Hún stofnaði sitt eigið kvikmyndafélag, Egg Pictures, árið 1992. Fyrsta myndin sem fyrirtækið gerði var Nell árið 1994, en Foster lék jafnframt aðalhlutverkið í myndinni og var tilnefnd til Óskarsverðlauna í fjórða sinn fyrir hana. Meðal annarra vinsælla mynda sem Foster birtist í á tíunda áratugnum má nefna Maverick (1994), Contact (1997) og Anna and the King (1999).
Ferill Fosters hægði nokkuð á sér snemma eftir aldamótin. Kvikmynd hennar var meðal annars aflýst og kvikmyndaverinu hennar lokað. Foster rétti úr kútnum á næstu árum með hlutverkum í fjórum vinsælum spennumyndum: Panic Room (2002), Flightplan (2005), Inside Man (2006) og The Brave One (2007). Á öðrum áratugi 21. aldar hefur hún að mestu einbeitt sér að leikstjórn og hefur meðal annars leikstýrt kvikmyndunum The Beaver (2011) og Money Monster (2016) auk þess sem hún hefur leikstýrt stökum þáttum í þáttaröðunum Orange Is the New Black, House of Cards og Black Mirror. Á seinni árum hefur Foster meðal annars leikið í myndunum Carnage (2011), Elysium (2013) og Hotel Artemis (2018).
Þrændalög
Sögulega mikilvægar atvinnugreinar í Þrændalögs hafa verið landbúnaður, skógrækt, námuvinnsla og fiskveiðar. Í Þrændalögum er mikil vatns- og vindorkuframleiðsla sem styður við stóriðju og bræðslu. Fiskeldi stendur undir helmingi af útflutningsverðmæti Þrændalagag Olíu- og gasvinnsla undan Þrændalagaströndum er einnig umtalsverð. Tækjaiðnaður og útgerðarfyrirtæki í Þrændalögum sjá fyrir fiskeldis og veiða. Þrándheimur er miðstöð háskólamenntunar og rannsókna og hýsir höfuðstöðvar NTNU (Norski vísinda- og tækniháskólinn) og SINTEF (rannsóknarstofnun, skipulögð sem sjálfstæð sjálfseignarstofnun, sem stundar rannsóknir á sviði tækni, náttúruvísinda og félagsvísinda), sem hefur orðið til af fjölda tæknifyrirtækja.
Bæjar- og sveitarfélög
thumb|[[Þrándheimur]] Það eru átta borgir í Þrændalögum
Jodie Foster
Ferill
Árið 2018 lýsti Foster yfir áhuga á að leikstýra og fara með aðalhlutverkið í bandarískri endurgerð á íslensku kvikmyndinni Kona fer í stríð.
Morðtilræðið gegn Ronald Reagan
Þegar Jodie Foster var á fyrsta ári sínu í Yale-háskóla árið 1981 reyndi sturlaður aðdáandi hennar að nafni John Hinckley yngri að myrða Ronald Reagan Bandaríkjaforseta, að eigin sögn til þess að ganga í augun á Foster. Hinckley skaut á Reagan úr byssu þann 30. mars 1981 en mistókst að drepa Reagan og var í kjölfarið handtekinn. Þrátt fyrir að Foster hafi ekki átt neina aðild að tilræðinu var mikið fjallað um hana í fjölmiðlum í kjölfar þess og hún neyddist til að þiggja vernd lífvarða á lóð Yale-háskóla.
Þrændalög
Bæjar- og sveitarfélög
Þrándheimur er höfuðborgin en þau deila sýslunni með Steinkjer. Hinar eru Levanger, Namsos, Orkanger, Rørvik, Stjørdalshalsen og Verdalsøra. Auk þess er Røros sem hefur kosið að kalla sig námubæ (bergstad á norsku).
Þessu til viðbótar eru 98 þéttbýli í Þrændalögum (skilgreint af aðal hagstofu í Noregi). Stærstir þeirra eru Melhus, Hommelvik, Oppdal, Klæbu, Kyrksæterøra, Støren, Brekstad, Skogn, Straumen og Børsa. thumb|Landslag í Flatanger thumb|Landslag í Midtre Gauldal thumb|Landslag í Nærøysund thumb|Landslag í Rennebu thumb|Landslag á Frøya 38 sveitarfélög eru í Þrændalögum: Þrændalögum samanstendur af fjórum landfræðilegum tegundum:
- Þrándheimsfjörðurinn og dalirnir sem opnast inn í fjörðinn.
- Strandþorpin og eyjarnar frá Heimi og Hitra í suðri til Leka í norðri.
- Namdalen, dalurinn meðfram ánni Naumu.
- Fjallbæirnir Røros, Oppdal og Rindal, sem eru staðsettir á vatnasviðum ánna Glåmas, Drivas og Surnas.
Fjodor Tjúttsjev
thumb|Fjodor Tjúttsjev Fjodor Ívanovítsj Tjúttsjev (5. desember 1803 - 27. júlí 1873) var rússneskt ljóðskáld og erindreki. Tjúttsjev bjó m.a. í München, Tórínó, þekkti Heine og Schelling. Hann tók engan þátt í bókmenntalífi og taldi sig ekki vera mann bókmenntalistar. Eftir hann eru hér um bil 400 ljóð, sem oft er vitnað í í Rússlandi. Öndverð ljóð Tjúttsjevs fylgja skáldskaparhefð 18. aldar. Á 1830-árunum varð evrópskur (sérlega þýskur) rómantismi áberandi í kvæðum hans. Þetta er heimspekilegur (hugleiðslu-) skáldskapur, þar sem meðal helstu efna eru hugleiðingar um alheiminn, mannaörlög og náttúru. Á 1840-árunum skrifaði Tjúttsjev nokkrar pólitískar greinar tileinkaðar samskiptum Rússlands og Vesturheimsins. Á 1850-árunum orti skáldið fjölda nístandi ástarljóða þar sem var litið á ást sem harmleik. Þessi ljóð voru síðar sameinuð í svo kallaðan „denisjevu-flokk“, sem var helgaður E.A. Denisjevu ástarkonu Tjúttsjevs. Árin 1860-1870 eru pólitísk efni efst á baugi í skáldskap Tjúttsjevs. Merkasta kvæðið úr því tímabili er „Silentium!“, bitur þagnaráskorun, þar sem harmað er því að annar maður mun aldrei skilja hinn. „Hugur borinn fram er lygi“ er eitt af oftast tilvitnuðum spakmælum Tjúttsjevs auk „Ekki er hægt að skilja Rússland með viti“ og „Okkur er ekki auðið að sjá fyrir hvernig orð okkar endurrómast“.
Tenglar
Tuttsjeviana
Hákon krónprins
Fjölskylda
Þann 25. ágúst 2001 giftist Hákon Mette-Marit Tjessem Høiby, og við giftinguna varð hún krónprinsessa Noregs. Mette-Marit var einstæð móðir þegar þau kynntust, og varð það til þess að margir Norðmenn voru ekki alls kostar sáttir við konuefni prinsins. Nú er þó öldin önnur og flestir hafa tekið hana í sátt.
George Michael
thumb|George Michael árið 2006. thumb|George Michael árið 1988 á Faith-tónleikaferðalaginu.
Georgios Kyriacos Panayiotou, betur þekktur sem George Michael, (fæddur 25. júní árið 1963 í London - dáinn 25. desember árið 2016) var breskur tónlistarmaður. Hann reis til frægðar með tvíeykinu Wham! á 9. áratugnum og hélt svo áfram með sólóferil.
Æska
George Michael ólst upp í norður-London. Faðir hans var Kýpur-Grikki og veitingamaður og móðir hans var enskur dansari. Michael sagði að mikil vinna foreldra hans hafi komið niður á honum og þau hafi vanrækt hann. Á táningsárum Michaels flutti fjölskyldan til Hertfordshire. Í skóla þar hitti hann Andrew Ridgeley sem hann deildi tónlistaráhuga með.
Sólóferill
Michael gaf út árið 1987 lagið I Knew You Were Waiting (For Me) með tónlistargoði sínu Aretha Franklin. Platan Faith kom út sama ár og fór hún á toppinn í Bretlandi og Bandaríkjunum. Fyrsta smáskífan, I Want Your Sex, olli nokkru fjaðrafoki í Bandaríkjunum og sumar útvarpsstöðvar neituðu að spila það. Árið 1988 var Michael uppgefinn eftir tónleikaferðalag og upplifði þunglyndi. Næsta plata hans, Prejudice Vol. 1, var hvorki fylgt eftir með tónleikaferðalagi né tónlistarmyndböndum. Fyrirætlunin var að gefa út síðar Prejudice Vol. 2 en Michael fór í málaferli við Sony-útgáfuna sem varð til þess að hann sagði skilið við útgáfuna.
Árið 1994 gaf Michael út lagið Jesus to a Child en það var óður til fyrrum elskuhuga síns, brasilíska fatahönnuðarins Anselmo Feleppa, sem lést af völdum heilablóðfalls árið áður. Lagið kom út á plötunni Older árið 1996 en það tók 3 ár að ljúka við hana. Platan gerði það gott í Bretlandi og Evrópu en í Bandaríkjunum seldist hún ekki vel. Dauði móður Michaels úr krabbameini varð til þess að Michael fór í annað þunglyndi. Hann íhugaði sjálfsmorð en sagði að nýr kærasti hans, Kenny Goss, hafi aftrað honum frá því.
Árið 1998 var Micheal handtekinn á almenningsklósetti í Los Angeles og kærður fyrir ósiðlega framkomu. Michael kom stuttu síðar út sem samkynhneigður og opinberaði samband sitt við Goss. Árið 2006 fór Michael í sitt fyrsta tónleikaferðalag í 15 ár. Hann var handtekinn dæmdur árið 2010 fyrir akstur af völdum fíkniefna og dæmdur í 8 vikna fangelsi. Árið 2011 fyrir tónlieka í Prag lýsti Michel því yfir að hann og Goss hefðu skilið 2 árum áður og kenndi hann fíknivanda beggja um það. Sama ár hafði hann dvalið á sjúkrahúsi vegna lungnabólgu.
Gremmeniella
Gremmeniella er ættkvísl sveppa í ættinni Helotiaceae. Fjöldi tegunda er talinn vera 2, 3 , eða jafnvel 5. Þekktust er furugremi (Gremmeniella abietina).
Roberto Baggio
thumb|Roberto Baggio (2013.) Roberto Baggio (fæddur 18. febrúar 1967) er ítalskur fyrrum knattspyrnumaður sem spilaði sem framherji eða framsækinn miðjumaður. Hann var þekktur fyrir fimi, aukaspyrnur sínar og mörk.
Baggio spilaði með ýmsum ítölskum liðum: L.R. Vicenza, Internazionale, Juventus, Fiorentina, AC Milan, Bologna FC og Brescia Calcio. Baggio er eini Ítalinn sem skorað hefur í þremur heimsmeistaramótum og er fjórði markahæsti landsliðsmaðurinn (ásamt Alessandro Del Piero). Hann er fimmti markahæsti ítalski leikmaðurinn með 318 mörk í öllum keppnum. Baggio vann til tveggja Serie A titla, eins Coppa Italia og eins UEFA bikars. Árið 1993 vann hann Fifa-gullknöttinn. Baggio leiddi Ítalíu til úrslita á HM 1994. Hann skoraði 5 mörk í keppninni en brenndi af vítaspyrnu í úrslitaleiknum.
Baggio var kallaður Il Divin Codino (guðdómlega taglið). Hann snerist til búddisma á 9. áratugnum og er af þeim sökum vinsæll í Japan.
Leo von Caprivi
Georg Leo Graf von Caprivi de Caprera de Montecuccoli (24. febrúar 1831 – 6. febrúar 1899) var þýskur hershöfðingi og stjórnmálamaður sem tók við af Otto von Bismarck sem kanslari Þýskalands og gegndi því embætti í fjögur ár; frá 1890 til 1894. Caprivi var talsmaður iðnaðar- og verslunarþróunar og stóð sem kanslari fyrir fjölda verslunarsamninga til að draga úr verndartollum milli ríkja. Viðleitni hans til að koma á verslunarfrelsi var óvinsæl meðal íhaldssamra landbúnaðarstétta, sérstaklega meðal prússnesku junkeranna. Hann lofaði kaþólska Miðflokknum umótum í þýska menntakerfinu sem ættu að auka áhrif þeirra en tókst ekki að standa við loforð sín. Vegna stefnubreytingar Vilhjálms 2. Þýskalandskeisara í utanríkismálum hætti Caprivi hernaðar- og efnahagssamstarfi Þjóðverja við Rússland, en tókst ekki að stofna til nánara bandalags við Bretland líkt og hann átti að gera. Honum tókst þó að endurskipuleggja þýska herinn.
Kanslaratíð
Stjórnartíð Caprivi einkenndist af svokallaðri „nýrri stefnu“ (Neuer Kurs) bæði í innan- og utanríkismálum. Heima fyrir voru jafnaðarmenn farnir að safnast saman í þýska Jafnaðarmannaflokkinn en í utanríkismálum voru Þjóðverjar farnir að sækjast eftir vinsamlegra sambandi við Bretland. Caprivi gerði árið 1890 Helgoland-Sansibar-samninginn við Breta og gaf Bretum yfirráð í Sansibar í skiptum fyrir eyjuna Helgoland við norðurströnd Þýskalands. Nýlendusinnar innan Þýskalands voru ekki hrifnir af þessu og verndunarsinnar úr íhaldssömu landbúnaðarstéttunum voru heldur ekki hrifnir af honum vegna stuðnings hans við verslunarfrelsi. Í samningnum fengu Þjóðverjar einnig landræmu sem varð kölluð „fingur Caprivi“ og tengdi þýsku Suðvestur-Afríku við Sambesífljót. Caprivi vonaðist til að nota fljótið til að versla við Austur-Afríku, en fljótið reyndist ófært. Caprivi fannst almennt séð ekki að Þýskaland ætti að keppa við önnur veldi um nýlenduyfirráð, heldur ættu Þjóðverjar að einbeita sér að því að styrkja stöðu sína innan Evrópu.
Aðeins viku eftir að hann tók við embætti þurfti Caprivi að taka ákvörðun um það hvort hann ætti að endurnýja leynilegt bandalag sem Bismarck hafði gert við Rússland. Caprivi vildi ekki fara í stríð við Rússland líkt og sumir herforingjarnir en hann fór þó að endingu að ráðum embættismanna sinna og endurnýjaði ekki bandalagið. Þess í stað einbeitti stjórn hans sér að hefðbundnara bandalagi við Austurríki-Ungverjaland. Vilhjálmur 2., sem vissi ekki af stefnu utanríkisráðuneytisins, hafði þá þegar fullvissað rússneska sendiherrann um að samningurinn yrði endurnýjaður. Þegar keisarinn ræddi við Caprivi um þetta féllst hann að endingu á ákvörðun Caprivi þar sem hann vildi ekki leita að nýjum kanslara aðeins einni viku eftir að hafa leyst Bismarck frá störfum. Rússneski sendiherrann var mjög hissa þegar Þjóðverjar endurnýjuðu ekki samninginn og þessi skyndilegi viðsnúningur þeirra leiddi til þess að Rússar mynduðu þess í stað bandalag við Frakka.
Ýmsar samfélagsumbætur voru gerðar á kanslaratíð Caprivi. Bannað var að ráða börn yngri en 13 ára í vinnu og vinna 12 til 18 ára barna var takmörkuð við 10 klst. vinnudag. Árið 1891 var vinna þeirra bönnuð á sunnudögum og lágmarkslaun sett í lög. Auk þess var vinnudagur kvenna takmarkaður við 11 klukkustundir. Stofnað var til iðnaðardómstóla árið 1890 til að leysa úr deilumálum í iðngeiranum og Caprivi bauð fulltrúum stéttarfélaga að sitja í þessum dómstólum. Caprivi lækkaði skatta á timbur, nautgripi og hveiti og kynnti tekjuskatt sem var hærri eftir tekjum ríkisborgara. Caprivi stóð einnig fyrir umbótum á þýska hernum árin 1892 og 1893 þar sem herþjónustutíminn var styttur og gerði verslunarsamning við Rússland árið 1894.
Caprivi og Vilhjálmur deildu æ oftar sín á milli á kanslaratíð Caprivi og Caprivi bauð keisaranum afsögn sína tólf sinnum á fjórum árum. Keisarinn var vanur að uppnefna kanslarann á bak við luktar dyr. Caprivi glataði einnig stuðningi frjálslyndismanna á þingi árið 1892 vegna menntafrumvarps þar sem hann reyndi að setja á fót kristilegri heimavistarskóla. Þetta gerði hann til þess að vinna aftur stuðning kaþólska Miðflokksins eftir deilur keisarastjórnarinnar við þýska kaþólikka frá 1872 til 1886. Caprivi barðist fyrir frumvarpinu með miklum ákafa og sagði að um væri að ræða „baráttu milli kristindóms og guðsafneitunar“. Caprivi var sjálfur mótmælandi en þessi verknaður hans fór mjög fyrir brjóstið á öðrum þýskum mótmælendum. Eftir ósigur frumvarpsins á þingi neyddist Caprivi til að segja af sér sem forsætisráðherra Prússlands, en þetta gerði honum illkleift að sinna skyldum sínum sem kanslari Þýskalands. Þegar Caprivi hóf deilur við nýja forsætisráðherrann, greifann Botho zu Eulenburg, um umbætur á hegningarlögum árið 1894, krafðist keisarinn þess að þeir segðu báðir af sér. Furstinn Chlodwig zu Hohenlohe-Schillingsfürst leysti þá báða af hólmi.
Eftir afsögn sína fargaði Caprivi öllum skjölum sínum. Eftir að hafa sest í helgan stein hélt hann sig út af fyrir sig og neitaði að tjá sig um kanslaratíð sína eða um málefni líðandi stundar. Hann lést árið 1899 í bænum Skyren í Þýskalandi (sem í dag er Skórzyn í Póllandi).
Kazuya Maekawa
Kazuya Maekawa (fæddur 22. mars 1968) er japanskur fyrrverandi knattspyrnumaður. Hann spilaði 17 leiki með landsliðinu.
Keflavíkurstöðin
thumb|right|Flugskýli Keflavíkurstöðvarinnar. Í bakgrunn sést til Keflavíkur. (Mynd tekin árið 1982)
Keflavíkurstöðin (enska Naval Air Station Keflavik, í daglegu tali kölluð „Keflavíkurflugvöllur“ eða „Völlurinn“) var herstöð Bandaríkjahers og Atlantshafsbandalagsins (NATO) á Miðnesheiði, við Keflavíkurflugvöll. Herstöðin var tekin í notkun eftir að Íslendingar og Bandaríkjamenn gerðu tvíhliða varnarsamning árið 1951. Eftir lok Kalda stríðsins fækkaði hermönnum á stöðinni jafnt og þétt þar til að Bandaríkjamenn yfirgáfu formlega stöðina í lok september 2006. Þá hafði stöðin verið rekin í 55 ár. Í dag nefnist svæðið Ásbrú og þar starfar Keilir, miðstöð vísinda, fræða og atvinnulífs.
Saga
Herstöðin var reist 1951 af Bandaríkjaher, rekin af Bandaríkjaflota, sem flugbækistöð frá árinu 1961. Þegar mest var töldu hermenn, starfslið hersins og hinna ýmsu stofnana á stöðinni og fjölskyldur þeirra um 5.700 manns. Að auki dvöldust þar oft hópar hermanna tímabundið til æfinga eða vegna flutninga. Á herstöðinni voru, auk íbúðarhúsa og hernaðarmannvirkja, verslanir, skólar, sjúkrahús, kvikmyndahús, íþróttahús, skemmtistaðir og allt það sem þurfti til að þjónusta íbúana.
Mikil andstaða var jafnan við herstöðina og þá starfsemi sem þar fór fram. Samtök hernámsandstæðinga og síðar Samtök herstöðvaandstæðinga og fleiri friðarhreyfingar stóðu fyrir tíðum mótmælaaðgerðum gegn veru bandaríska hersins á Íslandi. Kunnustu aðgerðirnar voru hinar svokölluðu Keflavíkurgöngur. Stuðningsmenn varnarsamningsins við Bandaríkin höfðu einnig með sér öflug samtök, Samtök um vestræna samvinnu og Varðberg, og héldu þau uppi kynningarstarfsemi, aðallega með fundum og fræðsluferðum til aðalstöðva Atlantshafsbandalagsins í Brüssel, ráðuneyta utanríkis- og varnarmála í Washington-borg og herstöðvarinnar í Norfolk í Virginíu.
Eftir lok Kalda stríðsins var ljóst að hernaðarlegt mikilvægi stöðvarinnar var snöggtum minna en áður og fljótlega eftir 1990 hófust umræður um að stöðinni yrði lokað eða dregið verulega úr starfsemi hennar. Í miðju Íraksstríðinu þar sem mjög reyndi á styrk Bandaríkjahers var síðan tekin ákvörðun um að loka herstöðinni endanlega. 30. september 2006 var íslenskum stjórnvöldum formlega afhent stöðin af síðasta yfirmanni hennar, Mark S. Laughton kafteini í Bandaríkjaflota.
Ný not af svæðinu
Í framhaldinu var rætt um varnarsvæðið, og er þar átt við stöðina og nærliggjandi svæði með byggingum og þeirri aðstöðu sem þar býðst, og hvernig best sé að nýta það. Í október 2006 var Þróunarfélag Keflavíkurflugvallar stofnað. Formaður félagsins er Páll Sigurjónsson en aðrir í stjórn eru Reynir Ólafsson og Árni Sigfússon, bæjarstjóri í Reykjanesbæ. Varamenn eru Hildur Árnadóttir, Sveindís Valdimarsdóttir og Sigurður Valur Ásbjarnarson, bæjarstjóri í Sandgerði. Félaginu er gert að skipuleggja varnarsvæðið þannig að hægt sé að selja og leigja húsnæðið á svæðinu.
Í byrjun árs 2007 bárust fregnir af því að 106 íbúðir hefðu orðið fyrir skemmdum vegna vatnsleka. Þetta hafði skeð í nóvember, á þeim tíma sem rekstur húsnæðisins var í höndum utanríkisráðuneytisins. Þjónustusamningur um að fjármálaráðuneytið myndi taka við rekstrinum var undirritaður í byrjun desember.
Í apríl 2009 var svæðinu, ásamt mannvirkjum hersins, gefið nafnið Ásbrú.
Völsunga saga
Meginefni sögunnar er saga Sigurðar Fáfnisbana sem drap drekann Fáfni. Völsunga saga er yfirleitt talin til fornaldarsagna Norðurlanda. Breski rithöfundurinn Tolkien varð fyrir áhrifum af Völsunga sögu og má greina þau í Hringadrottinssögu og fleiri verkum Tolkiens.
Juniperus conferta
Juniperus conferta er tegund af eini (oft talinn afbrigði af J. rigida), sem vex í Japan og Sakhalin, þar sem hann vex á sandöldum. Conferta er úr latínu; "Con" sem þýðir saman og "ferta" sem merkir sterk. Hann myndar þétta breiðu og er með ferskan grænan lit sem minnir á grasflöt. Hann verður mest 50 sm hár, en að 30m í flatarmál. Nálarnar eru mjög stingandi, nokkuð sem er áberandi hjá mörgum einitegundum. Greinarnar eru rauðbrúnar. Berkönglarnir eru silfurlitir eða blásvartir. Yfirleitt er hann þolinn á jarðveg, en þolir samt illa bleytu. Hann er oft ræktaður sem bonsai.
Sandra Bullock
Sandra Annette Bullock (fædd 26. júlí 1964) er bandarísk leikkona og framleiðandi sem öðlaðist frægð á 10. áratugnum með vinsælum myndum eins og Demolition Man, Speed, The Net, A Time To Kill og While You Were Sleeping. Síðan þá hefur hún leikið í kvikmyndum eins og Miss Congeniality, The Lake House og Crash sem fengu góða dóma gagnrýnenda. Árið 2007 var hún 14. ríkasta kvenkyns stjarnan með eignir metnar á alls 85 milljónir bandaríkjadala. Árið 2009 lék hún í tekjumeiri myndum ferils síns, The Proposal og The Blind Side. Bullock fékk Golden Globe verðlaunin fyrir bestu leikkonu, SAG-verðlaun fyrir framúrskarandi frammistöðu leikkonu í aðalhlutverki og Óskarsverðlaun fyrir bestu leikkonu fyrir hlutverk sitt sem Leigh Anne Tuohy í The Blind Side. Hún er í Heimsmetabók Guinnes árið 2012 fyrir að vera hæst launaða leikkonan, með 56 milljónir Bandaríkjadala.
Æska
Sandra Annatte Bullock fæddist í Arlington í Virginíu sem er úthverfi borgarinnar Washington, D.C.. Faðir hennar, John W. Bullock (f. 1925) var bandarískur hermaður og raddþjálfari í hlutastarfi frá Birmingham, Alabama, og móðir hennar, Helga D. Meyer (1942-2000), var þýsk óperusöngkona og raddkennari. Móðurfaðir Bullock var eldflaugafræðingur frá Nürnberg í Þýskalandi. John Bullock hitti eiginkonu sína í Nürnberg þar sem hann var staðsettur vegna herþjónustu sinnar. Þau giftust í Þýskalandi en fluttu fljótlega til Arlington þar sem John Bullock vann með hernum.
Bullock fylgdi móður sinni oft á óperuferðalögum hennar um Evrópu. Hún eyddi tíma í Salzburg og Nürnberg, þar sem hún var með frænku sinni og ömmmu og lærði þýsku. Bullock lærði ballet og raddlist sem barn og tók að sér lítil hlutverk í óperuverkum móður sinnar. Hún söng í óperu fyrir börn í kórnum í Staatstheater Nürnberg
Ferill
thumb|left|upright|Bullock á Cannes-kvikmyndahátíðinni árið 2002. Þegar Bullock var í New York sótti hún leiklistartíma í Neighborhood Playhouse. Hún lék í nokkrum kvikmyndum nemanda og landaði seinna hlutverki í leikritinu No Time Flat. Leikstjórinn Alan J. Levi varð hrifinn af frammistöðu Bullock og bauð henni hlutverk í sjónvarpsmyndinni Bionic Showdown: The Six Million Dollar Man and the Bionic Woman árið 1989. Eftir að hafa leikið í sjónarpsmyndinni var Bullock áfram í Los Angeles og var ráðin í lítil hlutverk í nokkrum óháðum kvikmyndum og einnig aðalhlutverkið í skammlífu NBC-sjónvarpsútgáfunni af kvikmyndinni Working Girl (1990). Hún lék seinna í nokkrum kvikmyndum, svo sem Love Potion No. 9 (1992), The Thing Called Love (1993) og Fire on the Amazon (þar sem hún samþykkti að koma fram ber að ofan ef myndavélin sýndi ekki það mikið; hún huldi sig með límbandi, sem var mjög sársaukafullt að fjarlægja).
Eitt fyrsta eftirtektarverða hlutverk Bullock var í vísindaskáldsögu-/hasarmyndinni Demolition Man (1993) með leikurunum Sylvester Stallone og Wesley Snipes. Þetta hlutverk varð til þess að hún fékk stóra hlutverkið í myndinni Speed ári seinna. Hún varð fræg kvikmyndastjarna seinni hluta 10. áratugarins og bættust mörg stór hlutverk á ferilskrána, meðal annarra While You Were Sleeping, þar sem hún hljóp í skarðið fyrir leikkonuna Demi Moore sem átti upphaflega að leika í myndinni, og Miss Congeniality. Sandra fékk 11 milljónir dala fyrir að leika í Speed 2: Cruise Control og 17,5 milljónir fyrir Miss Congeniality 2: Armed & Fabulous.
Bullock var valin á lista tímaritsins People yfir fallegasta fólk í heiminum árin 1996 og 1999 og var einnig í 58. sæti á lista tímaritsins Empire yfir 100 bestu kvikmyndinastjörnur allra tíma. Hún fékk Raúl Juliá-verðlaunin árið 2002 fyrir framlag sitt sem aðalframleiðandi gamanþáttarins George Lopez og hjálpaði það henni að opna ferilinn meira. Hún lék einnig nokkrum sinnum í þáttunum sem óheppna Amy, óheppin starfsstúlka í verskmiðjunni sem Geroge Lopez sér um. Árið 2002 lék hún á móti Hugh Grant í vinsælu kvikmyndinni Two Weeks Notice og í aðeins óþekktari mynd, Divine Secrets of the Ya-Ya Sisterhood.
Árið 2004 lék Sandra aukahlutverk í kvikmyndinni Crash. Hún fékk góða dóma fyrir frammistöðu sína og sögðu sumir gagnrýnendur að þetta væri besta frammistaða ferils hennar. Hún lék seinna í The Lake House, rómantískri dramamynd með meðleikara sínum úr Speed, Keanu Reeves, og kom myndin út 16. júní 2006. Vegna þess að persónur myndarinnar eru aðskildar í gegnum myndina (því söguþráðurinn snýst um tímaflakk), voru Bullock og Reeves aðeins saman á tökustað í tvær vikur við gerð myndarinnar. Þetta sama ár lék hún í Infamous sem rithöfundurinn Harper Lee. Hún lék einnig í Premonition með Julian McMahon sem kom út í mars 2007. Árið 2009 var einstaklega gott fyrir Söndru. Tvær myndir hennar slógu aðsóknarmet og urðu þær vinsælustu myndir hennar hingað til.
Í nóvember 2009 lék Sandra í The Blind Side og halaði hún inn 34,2 milljónum dala fyrstu sýningarhelgina. Myndin er einstök að því leiti að hún bætti við sig 17,6 % í áhorfi næstu sýningarhelgi og hirti hún toppsætið á þriðju sýningarhelginni. Gerð myndarinnar kostaði 29 milljónir dollara. Hún hefur halað inn meira en 250 milljónum dala og er það tekjuhæsta mynd Bullock og fyrsta kvikmynd sögunnar til að komast yfir 200 milljóna markið með aðeins eina fræga leikkonu innanborðs. Hún vann Golden Globe-, Óskars- og SAG-verðlaun fyrir frammistöðu sína í myndinni. Hún hafði áður hafnað hlutverkinu þrisvar sinnum vegna þess að henni leið ekki vel með að leika sanntrúaða kristna konu. Það að hún hafi unnið Óskar gefur góða mótsögn við það að daginn áður hafði hún unnið tvo Razzie-verðlaunagripi, fyrir frammistöðu sína í All About Steve. Hún er eina fræga manneskjan sem hefur verið nefnd „best“ og „verst“ sama árið.
Sambönd
Bullock var eitt sinn trúlofuð leikaranum Tate Donovan sem hún hitti við tökur á Love Potion No. 9 en samband þeirra entist í fjögur ár. Hún hafði áður átt í ástarsambandi við fótboltaspilarann Troy Aikman, tónlistarmanninn Bob Schneider (í tvö ár) og leikarana Matthew McConaughey og Ryan Gosling.
Sandra giftist þann 16. júlí 2005, en eiginmaðurinn varð mótorhjólakappinn og Monster Garage kynnirinn Jesse James. Þau hittust fyrst þegar Bullock kom því í kring fyrir tíu ára stjúpson sinn að hún hitti James sem jólagjöf.
Í nóvember 2009 fóru Sandra og Jesse í forræðisbaráttu við aðra fyrrverandi eiginkonu James, fyrrum klámstjörnuna Janina Lindemulder, sem James átti barn með. Sandra og Jesse unnu fullt forræði yfir fimm ára dóttur James. Sandra á engin börn sjálf.
Í mars 2010 kom fram hneykslismál þegar nokkrar konur sögðust hafa átt í ástarævintýri við James eftir að hann giftist Bullock. Bullock hætti við evrópska kynningu á myndinni sinni The Blind Side í kjölfar hneykslisins og sagði það vera af „persónulegum ástæðum“. 18. mars 2010 svaraði James sögusögnum um að hann hefði verið ótrúr Bullock og baðst opinberlega afsökunar. „Það er aðeins einni manneskju að kenna um þetta og það er ég“ sagði James í viðtali og vonaðist eftir því að eiginkona hans og börn myndu einhvern daginn „finna það í hjarta sér að geta fyrirgefið honum“. Talsmaður Jesse tilkynnti þann 30. mars 2010 að James hefði skráð sig í meðferð „til að taka á persónulegum málefnum“ og „bjarga hjónabandi sínu“.
Góðgerðamál
Bullock hefur verið opinber stuðningsmaður Rauða krossins og hefur tvisvar sinnum gefið 1 milljón dollara til samtakanna. Fyrst árið 2004 eftir jarðskjálfta og stórar flóðbylgjur í Indlandshafi. Árið 2010 gaf hún aftur 1 milljón dollara til að hjálpa fórnarlömbum jarðskjálftans á Haítí.
William Morris
thumb|William Morris, 53 ára gamall right|thumb|270px|William Morris sjálfsteikning, 1856. William Morris (24. mars 1834 – 3. október 1896) var breskur textílhönnuður, listamaður, rithöfundur og hugsjónamaður. Hann skrifaði og gaf út ljóð, skáldsögur og þýðingar á fornritum og miðaldatextum.
thumb|right|Málverk eftir Morris La belle Iseult sem einnig hefur verið kallað Queen Guinevere. Þetta verk er núna í Tate listasafninu. right|thumb|200px|William Morris með listamanninum [[Edward Burne-Jones árið 1890.]] Morris lagði áherslu á varðveita umhverfi fyrir áhrifum af mengun frá iðnaði. Hann hafði mikinn áhuga á germönskum og norrænum fræðum og þýddi ásamt Eiríki Magnússyni margar Íslendingasögur yfir á ensku og endursagði í verkum sínum. Morris hitti Eirík Magnússon árið 1868 og Eiríkur kenndi honum íslensku. Morris gaf út Gunnlaugs sögu Ormstungu og Grettissögu út árið 1869 og Völsungasögu út árið 1870.
Mora
thumb|right|240px|[[Mora kirkja]] Mora er borg í Sveitarfélaginu Mora í Svíþjóð. Þar búa 10 896 manns (2010).
William Morris
Safnið William Morris Gallery í Walthamstow í England er helgað ævi og verkum og áhrifum Morris.
Augusta (Maine)
thumb|Augusta, Kennebec fljót. Augusta er höfuðborg Maine með um 19.000 íbúa (2019). Þar er Maine-háskóli.
Gasellur
Gasellur (fræðiheiti: Gazella) er ættkvísl klaufdýra.
GABA
GABA (eða gamma-amínó smjörsýra) er taugaboðefni í miðtaugakerfi mannsins og hefur hamlandi áhrif á taugakerfið. Um 20% taugafrumna í miðtaugakerfinu eru GABA-ergar, þ.e. losar GABA á taugafrumuna sem þær ítauga.
Verkun
Frumur sem mynda og losa GABA eru um 20% frumna miðtaugakerfisins. Boðefnið er myndað úr öðru boðefni, Glútamati, og finnst GABA á 30% taugamótum í miðtaugakerfinu. Það er því nauðsynlegt boðefni fyrir eðlilega starfsemi.
Sæúlfar (fiskar)
Anarhichas er ættkvísl steinbíta ættaðir frá norður Atlantshafi og Kyrrahafi.
Tegundir
Eins og er eru fjórar viðurkenndar tegundir í þessari ættkvísl:
GABA
Verkun
Boðspenna er þegar þessi himnuspenna breytist skyndilega, oft úr -70mV í +40mV. Boðspennan byrjar að Na leitar inn í frumuna og hvíldarspennan hækkar og kemst stundum upp að þröskuldi (e. action potential threshold) sem er -55mV. Þetta gerist aðeins af áreitið er nægilega sterkt. Þegar áreitið kemst yfir þennan þröskuld afskautast himnuspennan og nær +40mV. Þá er innanrými frumunnar orðið miklu jákvæðara en utanrýmið því Na+ jónirnar hafa breytt spennunni.